Hard to Kill

***Hard to Kill*** (títol orichinal en anglés, en aragonés ***Difícil de matar***, estrenada en Aragón con ixe mesmo títol) ye una cinta de cine estausunidense de cine d'acción d'intriga estrenada l'anyo 1990, dirichida por Bruce Malmuth seguntes un guión orichinal de Steven McKay, con una banda sonora orichinal de David Michael Frank, una dirección de fotografía de Matthew F. Leonetti y una producción cinematografica de Gary Adelson, Joel Simon y Bill Todman, Jr. ta la productora cinematografica Lee Rich Productions. Fan parte de l'elenco d'actors d'a cinta Steven Seagal, Zachary Rosencrantz, Kelly LeBrock, William Sadler, Frederick Coffin, Andrew Bloch, Branscombe Richmond, Charles Boswell, James DiStefano, Dean Norris, Bonnie Burroughs, Lou Beatty, Jr., Robert LaSardo, Ernie Lively y Julia Stormson, entre d'atros.

Mason Storm ye en 1983 un detective d'o Departamento d'Afers Internos d'a Policía de Los Angeles que ye investigando a la mafia. Graba una reunión en os muelles d'a ciudat a on bella persona que no se veye bien fa la promesa de refirme politico a la mafia. Ye descubierto y marcha, pero no sabe que ye seguiu por policías corruptos y informa a lo suyo companyero Becker y a lo suyo amigo lo tenient O'Malley de que tien prebas de corrupción, amagando dimpués a cinta de video en a suya casa. Ixa nueit policías corruptos dentran en a suya casa y asasinan a su muller y el deixan a él por muerto, conseguindo fuyir Sonny, su fillo, por una finestra. Tamién deixan pistas falsas ta fer creyer que ha asasinau a su muller y s'ha suicidau y bien luego asasinan a lo companyero de Mason. O'Malley descubre que Mason encara ye vivo, y consigue fer creyer a toz que ha muerto, encara que Mason ye en estau de coma, conseguindo salvar a suya vida. En 1990, de rapiconte, Mason dispierta d'o coma y cuan a enfermera Andy Stewart lo comunica, lo conoixen tamién os policía corruptos y ninvían un sicario ta matar-lo a él y a cualsiquier enfermera con qui pueda haber charrau. Mason para cuenta d'o preriglo y preba de plegar enta l'ascensor ta fuyir cuan o sicario asasina a las infermeras, salvando-se Andy, que aduya a Mason a fuyir. Mason ye conduciu por Andy enta la casa d'uns amigos d'o policía, que l'aduyan a rematar a recuperacion d'as suyas capacidaz musculars normals. Tamién contacta con O'Malley, qui li diz que su fillo encara vive y ye amagau como si estase fillo suyo. Mason tamién recupera la cinta de video amagada en a suya antiga casa y en veyendo-la y contimparando con una publicidat d'un senador para cuenta que iste, lo senador Trent, ye qui yera pactando con a mafia y tien grabau en a cinta.

A cinta s'ambienta en 1983 y 1990 en Los Angeles (California); y las suyas escenas se filmoron en Beverly Hills, Los Angeles y Malibu (California).

## Elenco

## Se veiga tamién
* Cine en 1990.
* Cintas de 1990.

## Referencias

## Vinclos externos
*  ''Hard to Kill'' en Internet Movie Database.
*  ''Hard to Kill'' en l**[[American Film Institute Catalog]]'' de l**American Film Institute*.
*  [https://www.boxofficemojo.com/movies/?id=hardtokill.htm *Hard to Kill*] en [[Box Office Mojo]].
*  [https://www.rottentomatoes.com/m/hard_to_kill *Hard to Kill''] en Rotten Tomatoes.